Coba jelasin Sejarah dari Sekolah Menengah Kebangsaan Datuk Awang Jabar dalam bahasa melayu dong

Nama SMK Datuk Awang Jabar digunakan sebagai mengenang jasa seorang wakil rakyat dan ahli parlimen iaitu Datuk Awang Jabar yang berasal dari Kampung Merchang. Nama SMK Datuk Awang Jabar mendapat kelulusan daripada Kementerian Pendidikan Malaysia pada tanggal 20 Mei 2015.

Sebelum itu, asal nama sekolah ini adalah SMK Jambu Bongkok bermula dari tahun penubuhannya pada 2006 sempena dengan lokasinya iaitu Kampung Jambu Bongkok.

Sekolah Menengah kebangsaan Datuk Awang Jabar terletak lebih kurang 58 kilometer dari Bandaraya Kuala Terengganu dan 24 kilometer dari Bandar Dungun.  Kampung ini mempunyai lebih kurang 2000 penduduk yang majoritinya bekerja sebagai nelayan dan petani. Sekolah ini telah memulakan sesi persekolahannya pada 2 Januari 2006.Pegurusan pentadbiran dipelopori oleh Tuan Haji Hasan bin Muda (Guru Penolong Kanan Hal Ehwal Murid),Tuan Haji Ibrahim bin Salleh (Guru Penolong Kanan Kokurikulum) dan diikuti oleh Tuan Haji Mohd Yunus bin Zakaria sebagai Guru Penolong Kanan Pentadbiran. Puan Hajjah Che Mek Kamariah binti Che Yem merupakan pengetua perintis sekolah ini.

Pada tahun 2006 pentadbiran sekolah ini digalas oleh 10 orang guru dan 4 orang staf sokongan. Kumpulan pelajar pertama yang mendaftar di sekolah ini seramai 142 orang yang terdiri daripada pelajar tingkatan 1, 2 dan 4. Kini, jumlah tersebut meningkat kepada 25 orang guru,7 orang staf sokongan, 282 orang pelajar dan 12 kelas beroperasi. Pada peringkat awal , operasi pengurusan pentadbiran dan program-program sekolah banyak dibantu oleh PIBG (penaja) yang diterajui oleh yang Dipertuanya Encik Mohd Arifin bin Ali dan diteruskan lagi oleh barisan jawatan kuasa di bawah pimpinan En.Md.Zaid bin Seman.

Pada 2009, sekolah ini memiliki 145 pelajar lelaki dan 113 pelajar perempuan, menjadikan jumlah keseluruhan murid seramai 258 orang. Ia mempunyai seramai 24 orang guru.

Sekolah ini pernah menyertai pertandingan di Peringkat Kebangsaan pada tahun 2010 dan 2011 iaitu Pertandingan Kid Witness News (KWN).